Фадил Шабовић истиче да је, због разочарења и депримираности коју је изазвао ратни сукоб и догађања око њега, у периоду од 1990. до 2000. био тотално незаинтересован за музику. Чланови бенда покушали су наставити сами: Руле снима у Немачкој соло пројекат, такође и Нусрет Доличанин - Нуки, а недуго затим и басиста Драган Ђурђелија са „Поштаром и поштарком“ у Србији, истовремено сви користећи име оригиналног бенда у својим каријерама. Све је унело велику забуну међу фанове и упитну квалитету те „охладило“ публику. Ипак, интерес за старог „Поштара“ читаво време није јењавао. Коначно је и Фадил Шабовић крајем 2002. године поново окупио бенд, овога пута са новим, рокерским певачем Нарцисом Лалићем и за сарајевску издавачку кућу „Наратон“ снимио нови албум "Живот, то је дивна фешта" који постиже половичан успех.